kardosdrur/scandi-wiki huggingface dataset:
Varevogn

En varevogn, også kaldet varebil eller kassevogn er en bil opbygget til godstransport, servicevogn eller håndværkervogn. Det vil sige med et let tilgængeligt vare- eller værkstedsrum bagi.

Den kan betragtes som en mellemting mellem en personbil og en lastbil – den har væsentligt større kapacitet end en personbil, men har stadigvæk et stykke op til lastbilen. Formelt set skelner man i Færdselsloven mellem vare- og lastbiler, da der ved en totalvægt på over 3.500 kg kræves kørekort til lastbil. Således bygges mange varevogne, så deres totalvægt netop er på 3.500 kg – dog bygges der også en del varevogne med højere totalvægt.

Varevognen er kendetegnet ved, at den ikke er adskilt mellem førerhus og lad. I Danmark skal der af sikkerhedsmæssige hensyn være en indvendig afskærmning bag førersædet for at forhindre, at lasten kurer frem og skader føreren ved en ulykke, men denne afskærmning kan ikke ses på den udvendige del af opbygningen. Dette adskiller varevognen fra ladvognen, der har tydelig adskillelse.

De fleste producenter forbereder deres varevogne som både godsbiler og minibusser, så der ikke skal produceres for mange forskellige dele for at tilfredsstille forskellige køberes behov.

I følge Skat gælder at "Køretøjet skal utvivlsomt være konstrueret og indrettet til godstransport" og videre følger det, at "Ved afgørelsen af, om et køretøj kan anses for utvivlsomt konstrueret og indrettet til godstransport, ses bl.a. på varerummets længde. Loven fastsætter ikke et mindstemål, men på baggrund af tidligere afgørelser er det fastsat, at varerummets længde skal være på mindst 120 cm målt i 60 cm højde."
 
Biler efter karrosseri
Ladvogn

En ladvogn er et køretøj bygget til godstransport, men mindre end en lastbil.

Ladvognen er opbygget med et førerhus og et lad der er monteret hver for sig, til forskel fra varevognen.

En ladvogn ligner dermed en lastbil i opbygning, men i stil med en varevogn bygges mange med totalvægt på over 3.500 kg og kræver derfor kørekort til lastbil.

På engelsk kaldes denne type køretøjer cutaway van chassis, altså et varevogns-chassis, hvor der er skåret noget væk. Dette refererer til køretøjstypens ungdom, hvor producenten leverede en varevognsfront med en midlertidig bagvæg af krydsfiner eller kraftigt pap til de opbyggere, der skulle lave ladet. Herved så bilen ud som om varerummet var skåret af.

Køretøjer efter type
Biler efter karrosseri
Dansk Spejderkorps Sydslesvig

Dansk Spejderkorps Sydslesvig (DSS) er et dansk spejderkorps i Sydslesvig med ca. 550 medlemmer. Spejderarbejdet foregår i 12 lokale grupper i hele Sydslesvig. Korpset er knyttet til Sydslesvigs danske Ungdomsforeninger. Dansk Spejderkorps Sydslesvig er for børn og unge af begge køn og gennem fællesrådene i Danmark internationalt anerkendt. Hvert 4. år arrangerer korpset en jamboree (Jamborette) på sit eget spejdercenter Tydal. Den sidste jamborette fandt sted i 2015. Uniformerne er mørkeblå, og tørklæderne er gule. Korpslogoet viser spejderliljen sammen med et kløverblad i de sønderjyske (blå og gul) og danske farver (rød og hvid).

Korpset blev stiftet i 1919 i Flensborg som Dansk Spejderkorps Flensborg. To år senere startede Flensborg Pigespejdertrop. I 1931 blev de to foreninger sammensluttet. I 1933 ændredes navnet til Dansk Spejderkorps Sydslesvig. Spejderkorpsets formål er samle børn og unge af den danske folkedel om et spejderliv i overensstemmelse med den internationale spejderbevægelses idé og give dem mulighed for at udvikle selvstændighed, medansvar, demokratisk livsholdning og mellemfolkelig forståelse .

Korpset omfatter flokke (ulve/mejser), troppe og klaner ligesom i Danmark og et spejderorkester. Voksne spejdere er sammensluttet i Sankt Georgs Gilde i Flensborg. I Eggebæk lidt syd for Flensborg driver korpset Spejdergården Tydal. Tydal er et sydslesvigsk spejdercenter med enkelte hytter og lejrpladser til cirka 800 deltagere. Pladsen ligger midt i en naturfredet dal ved Trenen. I Tydals hovedgård driver korpset et spejdermuseum. 

H.E. Greve Ingolf af Rosenborg er protektor for Dansk Spejderkorps Sydslesvig.

Referencer

Eksterne henvisninger 
 Korpsets hjemmeside 
 Spejdergården Tydal

Spejderkorps Sydslesvig
Sydslesvig
Harare

Harare (tidligere Salisbury) er hovedstad i Zimbabwe (tidligere Rhodesia, og før dette Sydrhodesia). Med sine  indbyggere er Harare landets største by. Den blev grundlagt i 1890 og var hovedstad for Rhodesia og Nyasaland 1953-1963. Da Zimbabwe blev selvstændigt i 1980, skiftede byen navn fra Salisbury til Harare.

Referencer
Patrick Stewart

Sir Patrick Stewart, OBE (født 13. juli 1940 i Mirfield, England) er en  britisk skuespiller.

Stewart er mest kendt for sine optrædener i talrige Shakespeare-teaterforestillinger, sin rolle som kaptajn Jean-Luc Picard i Star Trek og sin medvirken i X-men som Professor X.

Udvalgt filmografi

Film 
 1981: Excalibur
 1984: Dune
 1986: Lady Jane
 1991: L.A. Story
 1993: Robin Hood - helte i underhylere
 1994: Bøgernes herre
 1994: Star Trek: Generations
 1996: Star Trek: First Contact
 1998: Star Trek: Insurrection
 1998: Prinsen af Egypten - stemme
 2000: X-Men
 2002: Star Trek: Nemesis
 2003: X-Men 2
 2006: X-Men: The Last Stand
 2011: Gnomeo & Julie - stemme
 2014: X-Men: Days of Future Past
 2017: Logan

Tv-serier 
 1987–1994: Star Trek: The Next Generation
 2005–: American Dad! - stemme
 2020–: Star Trek: Picard

Teater 
 No Man's Land (Hirst) og Mens vi venter på Godot (Vladimir) (Broadway, 2013-2014)

Hædersbevisninger 
I 2001 blev han udnævnt til Officer of the Order of the British Empire (OBE), og i januar 2010 slået til ridder, og kan derfor bære titlen sir.

Referencer

Eksterne henvisninger 

 
 

Skuespillere fra England
Personer tildelt Officer of the Order of the British Empire
Hollywood Walk of Fame
Star Trek-skuespillere
Stemmer i American Dad!
Porto-Novo

Porto-Novo er den officielle hovedstad i staten Benin. Porto-Novo er med cirka 235.000 indbyggere landets næststørste by efter Cotonou. Byen er centrum i et landbrugsområde hvis hovedprodukter er palmeolie, bomuld og kapok.

Hovedstæder i Afrika
Byer i Benin
Cotonou

Cotonou er en by og en kommune i staten Benin. Den er hovedstad i departementet Littoral, og er landets reelle hovedstad (officiel hovedstad er Porto-Novo). Cotonou er en havneby der ligger mellem Nokouésøen og   Beninbugten ved floden Ouemes udløb.  Byen har  indbyggere og er landets største by.

Referencer

Eksterne henvisninger 

Byer i Benin
Ø Nonnekloster

Ø Nonnekloster, eller oprindeligt Økloster, ligger i Øland Sogn, Øster Han Herred. 

Den nøjagtige dato for opførelsen af klosteret er noget usikker, men det antages at være opført omkring år 1160-1175 af biskop Tyge fra Børglum Kloster (1145-1177) og skænket til nonnerne fra benediktinerordenen. 

I forbindelse med Økloster blev der også bygget en klosterkirke, der udgør den nordlige del af klosteret, samt et kapel som blev indviet til Skt. Laurentius. Kapellet blev efter tilladelse fra kong Frederik 2. revet ned i år 1562. Det ophørte som kloster efter reformationen i 1536, hvor kronen overtog Økloster, og fra 1573 kom det i privat eje. Fra denne tid og til i dag har Økloster været privatejet. 

I år 1573 overtog Frants Banner, søn af Erik Banner, Økloster ved mageskifte med kronen og gav Økloster navneforandring til Oxholm efter sin hustru Anna Oxe. 

Økloster, eller Oxholm som det i dag hedder, har gennem tiden gennemgået restaureringer og forandringer, så Oxholm i dag fremstår som et smukt, gammelt gods med tilhørende kirke, Oxholm eller Øland Kirke, som hører under Oxholm gods og er en af de få privatejede kirker i Danmark, hvor der afholdes gudstjenester.

Økloster (Oxholm) har haft følgende ejere, efter at det blev privatejet 
 1573-1575: Frants Banner
 1575-1581: Anna Oxe Banner (Enke efter Frants Banner)
 1581-1590: Ellen Banner (datter af Frants og Anna Oxe Banner)
 1590-1611: Jørgen Due (gift med Ellen Banner)
 1611-1620: Frants Due (søn af Jørgen Due og Ellen Banner)
 1620-1620: Palle Rodsten
 1620-1623: Georg Ernst Worm
 1623-1638: Jørgensen Friis slægten
 1638-1668: Knud Seefeld (gift med Karen Friis)
 1668-1668: Borgmester Mads Poulsen (sammen med tre andre kreditorer)
 1668-1796: Lewetzau slægten
 1796-1797: Ole Tønder Lange, Hans Hansen og Jacob Bregendahl
 1799-1814: Ole Tønder Lange
 1815-1827: Sofus Peter Frederik Skeel
 1828-1831: Niels Chr. Rasch
 1831-1832: Maren Kragh Hviid (enke efter Niels Chr. Rasch)
 1832-1847: Krigsråd H.P. Nielsen (gift med Maren Kragh Hviid)
 1847-1852: Agent Nikolaj Nyholm
 1852-1860: Carl Julius Sønnichsen
 1860-1865: Carl Frederich Heinrich Goedecke
 1866-1869: Henri Johan Jacob Louis Bruun de Nergaard
 1869-1887: Claudine Karoline Elisebeth Skeel (enke efter Henri Johan Jacob Louis Bruun de Nergaard)
 1887-1907: Otto Skeel (nevø til Claudine Karoline Elisebeth Skeel)
 1907-1916: Hendrik Greve Bille-Brahe Selby
 1916-1918: Etatsraad H.N. Andersen (Ø.K.s stifter og leder)
 1918-1962: Hofjægermester Siguard Andersen (og slægtninge til denne)
 1962-1968: Grosserer Frode Hansen
 1968 – d.d : Major Steen Glarborg. I dag ejes Oxholm af Kirsten Vibeke Glarborg, enke efter Steen Glarborg

Klostre i Danmark
Øland Sogn
Bygninger, konstruktioner og anlæg i Jammerbugt Kommune
Bujumbura

Bujumbura er tidligere hovedstad i Burundi. Byen ligger ved Tanganyikasøen og har  indbyggere. 

Bujumbura er Burundis største by og er landets økonomiske centrum. Her produceres blandt andet cement, tekstiler og sæbe. Bujumbura er landets største havneby, og herfra udskiber man  landets vigtigste eksportvare, kaffe, samt  bomuld, skind og tin.

Det går færger fra Bujumbura til Kigoma i Tanzania, og byen har også en flyveplads.

Referencer
Illustration

Illustration handler om at klargøre og visualisere idéer, så de er lettere at forstå og arbejde med. Udtrykket at illustrere bruges i flere sammenhænge, for eksempel i det skrevne ord eller i tegning. At illustrere noget gennem tekst er ofte at koge en ide ned til de vigtigste punkter, så man med enkelt og direkte sprog kan formidle den samme ide, bare kortere og nemmere at forstå. Det kan man for eksempel gøre med en analogi eller ved hjælp af sammenligninger. Illustration som visualisering kan inddrage tegning, maling eller andre kreative medier, hvor man forsøger at formidle noget visuelt – et billede siger mere end tusind ord. Der kan være tale om alt fra fulde malerier sat i sammenhæng med et andet medie, ofte en tekst eller en sang, til små figurer og diagrammer i en fagbog.

Visuel illustration 
Illustrationer er bedst kendt fra bøger. Det kan være alt fra tegninger af en scene i en historie til et fotografi af en ide i praksis i en fagbog. En tegneserie er en sekvens af illustrationer, der formidler en hel historie. Grænserne for, hvad og hvordan man kan illustrere noget, er meget få. Man kan også blande medier – det er filmatiserede bøger et godt eksempel på.

Det vil sige, at en illustration sagtens kan være en tegning og et fotografi på samme tid. Eller mange andre ting. Faktisk er der meget få grænser for, hvad man kan gøre for at illustrere en ide visuelt. Det skal dog ikke betyde, at illustration er synonym med kunst. En god visuel illustration viser noget klart og ligefremt, så den med det samme og med så lidt som mulig ekstra forklaring formidler det, den skal vise. Hvad den viser er ikke subjektivt, og publikum behøver aldrig virkelig at skulle gætte sig til, hvad den viser.

Visuel illustration benyttes professionelt i design og produktudvikling, hvor tegninger, malerier eller 3d-modeller kan forklare et design eller én af et produkts funktioner på idéstadiet, før det endelige produkt udvikles. I underholdningsindustrien findes der desuden en speciel type illustrator, en concept artist, som på en lidt mere kunstnerisk måde designer f.eks. figurer, monstre eller maskiner i film og computerspil.

Se også 
 Eksempel

Kunst
Grafik
Computergrafik
Infografik
Basilica di Santa Chiara (Assisi)

Basilica di Santa Chiara er en kirke i Assisi. Kirken med tilhørende kloster er påbegyndt i 1257 to efter kanoniseringen af Clara. Klarisserne havde indtil da boet i San Damiano udenfor Assisi, men modtog nu den lille kirke San Giorgio indenfor bymurene. San Giorgio spillede en rolle i Frans af Assisis liv, idet han dels skulle have gået i den tilknyttede skole, dels blev midlertidigt begravet der, indtil han egen gravkirke var bygget.

Den nye kirke blev bygget ved siden af den gamle kirke, som derfor indgår i klosterkomplekset. Santa Chiara-kirken var færdigbygget omkring 1260, hvor Claras jordiske levninger blev overført hertil.

Kirken er i gotisk stil med en typisk franscikansk facade med røde og hvide vandrette bånd. Kirkens venstre mur er understøttet af vældige buer. I det indre findes der en del fresker og et malet krucifiks over alteret. Disse kunstværker er udført af forskellige anonyme kunstnere, men for en stor del i udførelser der viser inspiration fra Giotto.

I krypten er der adgang til helgengraven og i sidekapellet hænger det originale krucifiks fra San Damiano, som spillede så stor en rolle for Frans' omvendelse.

Billedgalleri 

Franciskanske kirker
Kirker i Italien
Djibouti (by)

Djibouti er hovedstad i Republikken Djibouti. Byen blev grundlagt som havn  af Frankrig  i 1888 og  har i dag en befolkning på  indbyggere. Byen har jernbaneforbindelse til Addis Ababa i Etiopien.

Referencer
RIPE NCC

RIPE NCC (Réseaux IP Européens Network Coordination Centre) er den RIR der dækker Europa, Mellemøsten, Centralasien. En RIR sørger for uddelegering af nummerresourcer (IP-adresser, AS-numre) til organisationen placeret i dennes virkefelt. Det er en not-profit organisation hvor hver af det godt 4300 medlemmer i 65 lande betaler et medlemsgebyr svarende til deres individuelle størrelse. Enhver person eller organisation kan ved at betale medlemsgebyret blive medlem af RIPE NCC. Medlemmerne er primært firmaer i tele/data-industrien samt større virksomheder. Hovedsædet findes i Amsterdam og der bliver beskæftiget godt og vel 90 mennesker.

Ansvarsområder 

 Uddelegering af IPv4-adresserum, IPv6-adresserum samt AS-numre.
 Drift af K-root (en af Internettets rod-navneservere).
 Drift og vedligeholdelse af RIPE Whois Database.
 Drift og vedligeholdelse af RIPE Routing Registry .
 ENUM-koordinering.
 Indsamling og publicering af neutrale statistikker for Internettet (udvikling og ydelse)

Se også 
 RIR
 AS-nummer
 IP-adresse

Referencer

Eksterne henvisninger 
 RIPE NCC
 Lande som RIPE NCC servicerer

Internetteknologi
OhmyNews

OhmyNews (오마이뉴스) er et online nyheds-website.

Eksterne henvisninger 

OhmyNews (Korean language)
OhmyNews International  (English language)
OhmyNews Japan  (Japanese language)
International press react to OhmyNews 

Softwarevirksomheder fra Sydkorea
Virksomheder i Seoul
Medievirksomheder fra Sydkorea
Félix Houphouët-Boigny

Félix Houphouët-Boigny (født 18. oktober 1905 i Yamoussoukro, død 7. december 1993) var fra 1960 til 1993 den første præsident i Elfenbenskysten.

Ved valget efter Elfenbenskystens uafhængighed 27. november 1960 blev han valgt til præsident med 98 % af stemmerne . I 1983 lod Houphouët-Boigny Elfenbenskystens hovedstad flytte fra kystbyen Abidjan til sin fødeby Yamoussoukro inde i landet.

Baggrund 
Houphouët-Boigny blev født i Yamoussokuro i den animistiske Akouès stamme og gennemførte sin folkeskoleuddannelse i den daværende hovedstad Bingerville, hvor han konverterede til kristendommen, og valgte at blive døbt som Félix. I 1921 læste han til læge hos École de médecine de l'AOF (French West Africa School of Medicine) i Senegal og praktiserede som sådan til 1940, hvorefter han fik rollen som chef de canton. Som lægeassistent stiftede Houphouët-Boigny i 1925 en forening for det indfødte personale i det hospital han arbejde i, en forening som det franske kolonistyre opfattede som en fagforening. Som konsekvens rykkede styren Houphouët til et mindre hospital i Guiglo i 1927.

I 1944 stiftede Houphouët i samarbejde med kolonistyren Syndicat agricole africain (Den Afrikanske Landbrugsunion).

Referencer

Ekstern henvisning 

 Felix Houphouet-Boigny, Ivory Coast's Leader Since Freedom in 1960, Is Dead – The New York Times

Elfenbenskystens præsidenter
Politikere fra Elfenbenskysten
Læger
Personer fra Yamoussoukro
Gaffa

Gaffa (stiliseret GAFFA) er et gratis dansk magasin omhandlende musik, der udkommer månedligt og distribueres i Danmark, Norge og Sverige. Det er Danmarks ældste og største musikmagasin. Det udkom første gang i 1983 og havde i 2019 omkring 135.000 læsere af det trykte magssin samt 200.000 online-læsere.

Historie og profil 
Magasinet startede i Aarhus i 1983, hvor det stadig har hovedsæde. Magasinet distribueres til gratis afhentning på steder såsom uddannelsesinstitutioner, pladeforretninger, caféer og biblioteker, samt til et mindre antal betalende abonnenter. Det indeholder nyheder, artikler og interviews, næsten udelukkende om musik, samt anmeldelser af album og oversigter over opkommende koncerter.

Bladet udvidede i 2009 til Sverige og i 2011 til Norge.

Navnet "gaffa" stammer fra gaffatape.

Andre produkter 
Udover magasinet driver Gaffa – eller har tidligere drevet – en række andre produkter og sider. Dette inkluderer GAFFA Shop, en internetbutik, der indtil 2012 også drev fysiske butikker, med fokus på salg af CD'er, vinylplader og andre musikrelaterede produkter, GAFFA Live, en koncertoversigt for Danmark, Norge og Sverige, og – fra 2006-2010 – GAFFApedia, en musikencyklopædi skrevet af brugerne, udgivet under en Creative Commons-licens.

GAFFA-Prisen 

GAFFA-Prisen er en årlig prisuddeling, der siden 1991 har været arrangeret og afholdt af Gaffa.

Referencer

Eksterne henvisninger 
 gaffa.dk (Danmark) 
 gaffa.no (Norge) 
 gaffa.se (Sverige) 

Tidsskrifter fra Danmark
Tidsskrifter om musik
Etableret i 1983
La Basilique Notre-Dame de la Paix

Notre Dame de la Paix i Yamoussoukro på Elfenbenskysten er det største kirkebyggeri i Afrika, formentlig også i verden.

Pierre Fakhoury var arkitekt for kirken, som hovedsageligt er inspireret af Peterskirken i Rom. Byggearbejdet foregik mellem 1985 og 1989, og kostede omkring 250 millioner euro. Pave Johannes Paul 2. indviede basilikaen den 10. september 1990. 

Det var Félix Houphouët-Boigny, den mangeårige ivorianske præsident, som besluttede at bygge basilikaen i sin hjemby, og sørgede for pengestøtte til arbejdet. Præsidenten er afbildet i et glasmaleri inde i kirken, tæt på Jesus og apostlene, sådan at han bliver en slags trettende apostel.

Eksterne henvisninger 

Kirker i Elfenbenskysten
Yamoussoukro
Sukhoj Su-30MKI

Sukhoj Su-30 MKI (Modernised-Commercial-Indiski) er et jagerfly, der er en variant af Sukhoi Su-30. Su-30 MKI er udviklet specielt til Det Indiske Luftvåben. Varianten har franske, israelske og indiske komponenter. MKI varianten er meget mere avanceret end basismodellerne K og MK og anses for at være et 4.5-generationsjagerfly.

Eksterne henvisninger 

Kampfly
Militærfly fra Rusland
Su-30MKI
2-motors jetfly
Militærfly fra Sovjetunionen
Waylon Smithers

Waylon Smithers, Jr eller blot Smithers er en fiktiv person fra Simpsons-tegnefilmsuniverset. Smithers er indtalt af Harry Shearer.

Smithers er en af de figurer som stort set har været med siden seriens start, men agerer oftest som biperson, i så godt som alle afsnit han medvirker i. Han arbejder på Springfield Nuclear Power Plant, hvor han fungerer som administrerende direktør og personlig tjener for Montgomery Burns (Burns).  I mange af afsnittene får man hints om at han er homoseksuel, selvom han dog aldrig officielt har erkendt det. Eksempelvis ser man i flere afsnit at han har en tilbagevendende drøm om at hans egen chef, Burns, kommer svævende ind af hans vindue, mens han ligger i sin seng. Han har desuden mange replikker som antyder at han har en hemmelig forelskelse i Burns. Derudover har han i et enkelt afsnit kysset Mr. Burns, idet han troede at jorden ville gå under.

Eksterne henvisninger 

Figurer i The Simpsons
Wu Yi

Wú Yí er et kinesisk navn; efternavnet/familienavnet er Wú.

Wú Yí (吴仪) (født november 1938 i Wuhan, Kina) er en af fire vice-premiers i Statsrådet i Folkerepublikken Kina. Hun er blevet udnævnt som den næstmest magtfulde kvinde i verden af Forbes-magazine i både 2004 og 2005, kun overgået af USAs nationale sikkerhedsrådgiver Condoleezza Rice.

Kaldes i nogle kinesiske medier for "Kinas jernlady".

Eksterne Kilder 
 The World's 100 Most Powerful Women
 The 100 Most Powerful Women 

Personer fra Kina
Politikere fra Kina
Vor Frue Kilde (Lerup Sogn)

Vor Frue Kilde ligger i Lerup Sogn i Øster Han Herred.

Vor Frue Kilde, som er en sumpkilde, ligger i den sydlige ende af Fosdalen nær Lerup Kirke og har formodentlig i fjern fortid været dyrket som en naturmagt.

Ved kristendommens indførelse blev der opført et kapel og senere en kirke, hvorefter de blev indviet til Vor Frue (Jomfru Maria). Stedet har fra gammel tid været besøgt af syge og svage i håbet om helbredelse. Ofte varede disse besøg 8-14 dage, nogle gange længere.

På Vor Frue Dag den 8. september blev der hvert år afholdt et stort "Lerredsmarked", som varede i flere dage, og hvor lokale og tilrejsende blandt andet handlede med bødker- og pottemagervarer.

Gøgl og underholdning var også en del af datidens marked, så meget at sognepræsten Christen Pedersen i år 1585 skrev en klage til myndighederne om "grov uskikkelighed". Myndighederne flyttede markedet til Skærm og senere til Fjerritslev, hvor det omkring år 1700 ofte kaldes "Maria Messe".

Referencer 

Helligkilder i Danmark
Jammerbugt Kommunes geografi